open-index/open-wikipedia-markdown huggingface dataset:
Յաննիս Սկոնդրաս

**Յաննիս Սկոնդրաս** (,), հույն ֆուտբոլիստ, պաշտպան։

## Կարիերա
Սկոնդրասը սկսել է զբաղվել ֆուտբոլով 2004 թվականից՝ Ասկլիպիոս Տրիկալոն ակումբում և արդեն մեկ տարի անց՝ 2005 թվականի հուլիսին պայմանագիր ստորագրել «Ատրոմիտոս» ֆուտբոլային ակումբի երիտասարդական թիմի հետ։ 2008 թվականի հուլիսին տեղափոխվել է հիմնական թիմ, որը մասնակցել է Բետա Էտնիկիին։ 2009 թվականի նոյեմբերի 30-ին թիմի կազմում անցկացրել է իր առաջին հանդիպումը «Դիագորաս» ֆուտբոլային ակումբի դեմ։

2013 թվականի հունիսի 21-ին Սկոնդրասը հեռացել է «Ատրոմիտոս»-ից և չորս տարով պայմանագիր կնքել ՊԱՕԿ ակումբի հետ։

## Միջազգային կարիերա
Սկոնդրասը եղել է Հունաստանի հավաքականի անդամ U17/U19/U21 և Ֆերնանդու Սանտուշի կողմից հավաքական է հրավիրվել 2011 թվականի հոկտեմբերի 11-ին Վրաստանի հավաքականի դեմ կայացած խաղի համար, չնայած նա այդպես էլ չի խաղացել այնտեղ։

## Խաղերի վիճակագրություն

## Ծանոթագրություններ

## Արտաքին հղումներ
* Профиль на сайте ФК ПАОК
* Фото Скондраса
* 
* 
* 

Կատեգորիա:1990 ծնունդներ
Կատեգորիա:Անձինք այբբենական կարգով
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փետրվարի 21 ծնունդներ
Կատեգորիա:Ֆուտբոլիստներ այբբենական կարգով
Հետաքննությունների պետական բյուրո (Ուկրաինա)

[մինի|Բյուրոյի գլխավոր շենքը [Կիևում]] 
**Հետաքննությունների պետական բյուրո** (), Ուկրաինայի կենտրոնական իրավապահ մարմինը, որի ստեղծումը նախատեսված էր Ուկրաինայի Քրեական դատավարության օրենսգրքով մինչև 2017 թվականի նոյեմբերի 20-ը։ Բյուրոն իր գործունեությունը սկսել է 2018 թվականի նոյեմբերի 27-ին։ Տվյալ մարմինը Հանրային իրավունքի իրավաբանական անձ է, իր լիազորություններն իրականացնում է անմիջականորեն և տարածքային կառավարման միջոցով։

Գերատեսչության նպատակներն ու խնդիրները քրեական գործերի քննությունն են, որոնցում առկա են իրավապահները, դատավորները և բարձրագույն պաշտոնյաները (նախարարներից մինչև պետական վարչությունների պետեր)։ Ժամանակի ընթացքում բյուրոն վերջնականապես կստանձնի դատախազության մինչդատական (նախնական) քննության գործառույթը։ Վերջինս հետաքննությամբ զբաղվում է 1996 թվականից սկսած՝ ժամանակավոր հիմունքներով՝ Ուկրաինայի Սահմանադրության 9 անցումային դրույթների համաձայն։

Հետաքննությունների պետական բյուրոյի մասին Ուկրաինայի օրենքն ընդունվել է 2015 թվականի նոյեմբերի 12-ին, նախագահի կողմից ստորագրվել է 2016 թվականի հունվարի 14-ին, ուժի մեջ է մտել 2016 թվականի մարտի 1-ին։

2020 թվականի մարտի 17-ին բյուրոյի տնօրենի պաշտոնակատար է դարձել Ալեքսանդր Սոկոլովը։

## Ծանոթագրություններ

Կատեգորիա:2016 հիմնադրված կազմակերպություններ
Շաբ Գողթնեցի

**Շաբ Գողթնեցի** (նաև՝ **Շաբիթ Գողթնեցի**, ), հայ նախարար Մեծ Հայքում, Գողթն գավառի տանուտեր, Գողթնեցիների նախարարական տոհմից։

## Կենսագրություն
Շաբ իշխանի որդին էր Խոսրովը, թոռը՝ Վահանը, և կինը՝ Նշնան։ Ըստ Ստեփանոս Օրբելյանի պատմության՝ Շաբ իշխանի կառավարման ժամանակ` մ.թ. 1-ին դարի կեսին, Բարդուղիմեոս առաքյալը Պարսկաստանից վերադառնալիս իր աշակերտների հետ գալիս է Ատրպատականով և անցնելով Արաքս գետը՝ մտնում է Սյունիք նահանգի սահմանները, ու սկսում է քարոզել Որդվատ գյուղում, Արևիք գավառում, Բաղքում և Գողթնում։ Տեղացիները, ընդունելով նրա քարոզությունը, մկրտվում են` Բարդուղիմեոս առաքյալի ձեռքով։ Ապա նա կառուցում է եկեղեցի Գողթնի արևմտյան ծայրամասում, մի ժայռի վրա, իրենց կացարանի տեղում։ Եկեղեցու անունը դնում են Տյառնընդառաջ։ Այնուհետև Բարդուղիմեոսը Գողթն գավառի համար վերակացու է նշանակում իր աշակերտներից մեկին՝ Կումսին, ձեռնադրելով նրան եպիսկոպոս, իսկ ինքը գնում է Վանանդ գյուղ (Երնջակ գավառ)։ Որոշ ժամանակ անց մահանում է Կումսին, և տեղացի հավատացյալները չկամենալով առանց առաջնորդի մնալ, իրենց առաջնորդ դարձրին մի օտարականի՝ Բաբելաս անունով։

## Ծանոթագրություններ

Կատեգորիա:1-ին դարի հայ նախարարներ
Կատեգորիա:Գողթնի իշխաններ
Կատեգորիա:Գողթնեցիներ
Պիգմալիոն (ֆիլմ, 1938)

**«Պիգմալիոն»** (), 1938 թվականի բրիտանական սև-սպիտակ կինոֆիլմ, Բերնարդ Շոուի համանուն կատակերգության էկրանավորում։ Գլխավոր դերերում են Ուենդի Հիլերը և Լեսլի Հովարդը։ Ֆիլմի սցենարի ստեղծմանը ակտիվ մասնակցություն է ունեցել Բերնարդ Շոուն, ով գրել է մի քանի լրացուցիչ տեսարան և էպիզոդ։ Հետագայում հիմանական սցենարի հիման վրա 1956 թվականին ստեղծվեցին «Իմ չքնաղ տիկին» մյուզիքլը և 1964 թվականին համանուն կինոֆիլմը։

Ֆիլմը մեծ հաջողություն ունեցավ շատ երկրներում։ 1938 թվականին ստասավ «Օսկար» մրցանակ լավագույն սցենարի համար (Ջորջ Բերնարդ Շոու, Իեն Դերլիմփլ, Սեսիլ Լյուիս, Ու․ Պ․Լիփսկոմբ)։ Առաջադրվել է ևս երեք անվանակարգերում՝ լավագույն ֆիլմ, լավագույն դերասան, լավագույն դերասանուհի։ Նույն՝ 1938 թվականին Վենետիկի կինոփառատոնում ֆիլմն ստացավ ևս մեկ մրցանակի՝ «Լավագույն տղամարդու դեր»։

## Ստեղծման պատմություն
1930-ական թվականների կեսերին հունգարացի պրոդյուսեր Գաբրիել Պասկալը դիմեց Բերնարդ Շոուին խնդրանքով՝ տալ հեղինակային թույլատվություն իր ամենահայտնի պիեսի էկրանավորման համար։ Այդ ժամանակաշրջանում Շոուի մի քանի պիեսների էկրանավորումներ գոյություն ունեին, և, հաշվի առնելով դրանց ճնշող գեղարվեստական մակարդակը, Շոուն պահանջեց, որ նկարահանումներն անցնեն ամբողջովին իր վերահսկմամբ։ Պասկալը որոշեց առաջինն էկրանավորել «Պիգմալիոն»-ը։ Շոուն լիովին գոհ մնաց ֆիլմի որակից և թույլատրեց շարունակել շարքը․ հաջորդաբար Պասկալը բեմադրեց «Մայոր Բարբարա», «Կեսար և Կլեոպատրա» և «Անդրոկլն ու առյուծը» պիեսները։

Պիեսի տեխնիկական վերամշակմամբ իրականացրեց Իեն Դերլիմփլը, Ու․ Պ․ Լիփսկոումը և Սեսիլ Լյուիսը սցենարում, մի քանի նոր էական էպիզոդներ գրել է ինքը՝ Բերնարդ Շոուն, այդ թվում պարահանդեսին Էլիզայի հաղթանակի հիմնական տեսարանը։ Ժամանակակից անգլիական պիեսների հրատարակումը սովորաբար ներառում է այդ լրացումներ։ Մի առումով Պասկալը հեռացավ Շոուի դիրքորոշումից. ֆիլմի վերջում, ի տարբերություն պիեսի, Էլիզան վերադարռնում է Հիգենսի մոտ։

Գլխավոր դերի համար հրավիրվեց 26-ամյա թատերական դերասանուհի Ուենդի Հիլերը, որն արդեն բեմում խաղացել էր Էլիզային։

Հանդերձները Ուորտա և Սկիապարելլի նորաձև տներից է։

## Գրականություն
* 
* .
* The Great British Films, pp.&nbsp;45–48, Jerry Vermilye, 1978, Citadel Press, ISBN 0-8065-0661-X

## Արտաքին հղումներ
* 
* 
* 
* Pygmalion at the TCM Movie Database 
*  
* Synopsis at filmsite.org 
* Criterion Collection essay by David Ehrenstein  

Կատեգորիա:1930-ականների բրիտանական ֆիլմեր
Կատեգորիա:1938 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:1930-ականների անգլերեն ֆիլմեր
Կատեգորիա:Ֆիլմերի երաժշտություն ըստ Արթուր Հոնեգերի
Սեյնթ Ջուլիանս

**Սեյնթ Ջուլիանս** (անգլերեն՝ **St. Julian's**
, մալթայերեն՝ **San Ġiljan**, պատմական անվանումը՝ *San Giuliano*), քաղաք Մալթայի Հանրապետությունում, մայրաքաղաք Վալետայից դեպի հյուսիս, Միջերկրական ծովի Սպինոլա ծոցի ափին։ Քաղաքի թաղամաս-շրջաններից է Փեյսվիլը, որը հայտնի է որպես գիշերային զվարճանքներով հագեցած կյանքի կենտրոն Մալթայում։ Այն լեփ-լեցուն է գիշերային ակումբներով, սթրիփ-ակումբներով, դիսկոտեկներով, խաղատներով, կինոթատրոններով, բարերով ու ռեստորաններով, որոնք սովորաբար աշխատում են մինչև լուսաբաց։ 2014 թվականի մարտի վերջերին Սեյնթ Ջուլիանում ապրում էր 10.232 մարդ։

Բնակավայրը կոչվել է ի պատիվ կաթոլիկ եկեղեցու սուր Ջուլիան Հիվանդախնամի, որը քաղաքի հովանավոր սուրբն է համարվում։

## Պատմություն
Սեյնթ Ջուլիանսն սկզբնական շրջանում եղել է ձկնորսական ավան։ XVI դարի կեսերին ափին է մոտեցել թուրքական բազմաքանակ նավերց բաղկացած ռազմական նավատորմը՝ ծովահեն Թուրղութ Ռեիսի գլխավորությամբ, որը հույս էր փայփայում նվաճելու Սեյնթ Ջուլիանսն ու տիրելու Մալթային և այդ հաղթանակի շնորհիվ պատվավոր դիրք գրավելու Սուլեյման Մեծ սուլթանի արքունիքում։ Բայց Մալթայի ասպետական ուխտի ռազմիկները ջախջախել են թուրքական նավատորմը և ճակատամարտում մահացու վիրավորել Ռեիսին։

1688 թվականին ծովափի մոտ կառուցվել է Սպինոլայի պալատը, որտեղ ապրել է ասպետական ուխտի կառավարիչը՝ ջենովացի Պաոլո Ռաֆայելլո Սպինոլան։ XVIII դարում պալատը վերակառուցվել է։ Ֆրանսիացիների տիրապետության ժամանակ՝ 1798 թվականին, ֆրանսիական մի զորամաս է տեղավորվել պալատում և ամայացրել է այն։ Առաջին համաշխարհային պատերազմի տարիներին պալատը ծառայել է որպես զինվորական հոսպիտալ։

Մինչև XIX դարը ներկայիս քաղաքի տեղում եղել են միայն Սպինոլայի պալատը, ծխական եկեղեցին ու ձկնորսների մի քանի խրճիթ։ Սակայն 1930-ական թվականներին մեծահարուստ մարդկանց մեծ հոսք է սկսվել, և բնակավայրի բնույթը կտրուկ կերպով փոփոխվել է. այն վերածվել է նշանավոր հանգստավայրի ու առողջարանային քաղաքի։ Բայց դեռ պահպանվել է մի ոչ մեծ նավակայան՝ ձկնորսական նավակների համար։ Պահպանվել է նաև 1658-1659 թվականներին կառուցված պատմական աշտարակը։

## Պատկերասրահ

St Julians Malta.jpg|
St Julian's, Malta.JPG|
Festa Giljan 01.jpg|
Festa giljan 15.jpg|
San giljan 03.jpg|
Church St Julians-Carschten2.jpg|
San Giulian, Marina.jpg|
Malta-Hotel.JPG|
San Giulian.jpg|
Balluta Buildings in Saint Julian's (Malta).jpg|


## Ծանոթագրություններ

## Արտաքին հղումներ
*St Julian's local council  English language homepage of St Julian's local council

Կատեգորիա:Մալթայի բնակավայրեր
Կատեգորիա:Մալթայի քաղաքներ
Անդրիս Վանին

**Անդրիս Վանին** (, ), լատվիացի ֆուտբոլիստ, «Ցյուրիխ» ակումբի դարպասապահ։

## Կարիերա
### Ակումբային
Ելույթներն սկսել է «Վենտսպիլսում, որտեղ  նորամուտը կատարել է Լատվիայի բարձրագույն լիգայի 1998 մրցաշրջանում։ 2003 թվականի ամռանը տեղափոխվել է ռուսական «Տորպեդո Մետալլուրգ», որը հետագայում վերանվանվել է «Մոսկվա»։ Գլխավոր թիմի կազմում անցկացրել է մեկ արտագնա խաղ 2003/04 Ռուսաստանի գավաթի խաղարկության 1/6 եզրափակչում ընդդեմ «Ամկար» ֆուտբոլային ակումբի՝ բաց թողնելով 3 գոլ։ Ընդհանուր առմամբ ակումբի կազմում անցկացրել է  38 խաղ։ 2005 թվականին վարձավճարով տեղափոխվել է «Վենտու» ֆուտբոլային ակումբ, բայց ոչ ժամանակին կատարված տրանսֆերի պատճառով ոչ մի խաղի չի մասնակցել։ Հաջորդ մրցաշրջանում վերադարձել է «Վենտսպիլս», որտեղ երեք անգամ անընդմեջ հաղթել է երկրի առաջնությունում (2006, 2007, 2008)՝ զուգահեռաբար ստնալով անհատական պարգևներ։ 2009/10 մրցաշրջանում խաղացել է շվեյցարական «Սյոն» ֆուտբոլային ակումբում։ 2013 թվականի հոկտեմբերին երկարաձգել է պայմանագրի ժամկետը մինչև 2017 թվականի հունիս։

2016 թվականի ապրիլին ակումբի նախագահը Վանինին ուղարկել է պահեստայինների շարք, իսկ ամռանը նա տեղափոխվել է «Ցյուրիխ» ֆուտբոլային ակումբ, որը դուրս էր մնացել բարձրագույն լիգայից։

### Հավաքականում
Վանինը Լատվիայի հավաքականի կազմում իր նորամուտը կատարել է 2000 թվականին Սլովակիայի դեմ խաղում, որտեղ լատվիացիները պարտվել են 3։ 1 հաշվով։ 2007 թվականին դարձել է հավաքականի հիմնական դարպասապահ։

## Անձնական կյանք
Ամուսնացած է, ունի որդի։ Խոսում է չորս լեզվով՝ լատվիերեն, ռուսերեն, անգլերեն և ֆրանսերեն։

## Ձեռքբերումներ
### Թիմային
; «Վենտսպիլս»
* Լատվիայի չեմպիոն – 2006, 2007, 2008
* Լատվիայի առաջնության արծաթե մեդալակիր – 2000, 2001, 2002
* Լատվիայի առաջնության բրոնզե մեդալակիր – 1998, 1999
* Լատվիայի գավաթակիր – 2007

; «Սյոն»
* Շվեցարիայի Գավաթի դափնեկիր – 2010/11, 2014/15

; Լատվիայի հավաքական
* Բալթիկայի Գավաթի դափնեկիր – 2008, 2012, 2014

### Անձնական
; «Վենտսպիլս»
* Լատվիայի առաջնության լավագույն դարպասապահ – 2006, 2007, 2008
* Լատվիայի առաջնության լավագույն խաղացող – 2008

; «Սյոն»
* Լատվիայի տարվա ֆուտբոլիստ
* Շվեցարիայի առաջնության լավագույն դարպասապահ – 2009/10, 2010/11
* Ակումբի լավագույն խաղացող – 2009/10, 2010/11, 2011/12, 2012/13

; «Ցյուրիխ»
* Լատվիայի տարվա ֆուտբոլիստ

; Լատվիա
* Լատվիայի տարվա ֆուտբոլիստ – 2008, 2013, 2015, 2016, 2017

## Ծանոթագրություններ

## Արտաքին հղումներ
* Ֆուտբոլիստի էջը շվեյցարական Սուպերլիգայի կայքում
* 

Կատեգորիա:Լատիշ ֆուտբոլիստներ
Կատեգորիա:Լատվիայի հավաքականի ֆուտբոլիստներ
Կատեգորիա:Սյոնի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ցյուրիխի ֆուտբոլիստներ
Պիրգոս

**Պիրգոս** (՝ «աշտարակ»), Պելոպոնես թերակղզու հարավում գտնվող հունական քաղաք, համանուն համայնքի վարչական կենտրոն և Արևմտյան Հունաստանի ծայրամասային միավոր։ Գտնվում է ծովի մակարդակից 15 մետր բարձրության վրա, Կիպարիսիակոս ծովածոցի Հոնիական ծովի ափից 4 կմ, Հին Օլիմպիայից 19 կմ դեպի արևմուտք,  Աթենքից 315 կմ դեպի արևմուտք հեռավորության վրա։ Քաղաքի նավահանգիստը Կատակոլոնն է։ Ըստ 2011 թվականի մարդահամարի՝ քաղաքում հաշվվում է 24359 բնակիչ, մինչդեռ քաղաքային ընդհանուր բնակչությունը կազմում էր 47955 մարդ։ Կատակոլոն նավահանգստի առկայությունը Պիրգոսը դարձրել է տարածաշրջանի զարգացած առևտրային կենտրոն։

## Պատմություն
մինի|слева|Քաղաքային շուկայի շենքը, 1890, ճարտարապետը Էռնստ Ցիլերն է: 2005 թվականից՝ Պիրգոսի Հնագիտական թանգարան

Պիրգոսը առաջին անգամ հիշատակվել է 1778 թվականին։ Համարվում է, որ այն իր անունը ստացել է 1512 թվականին Գեորգիոս (Հովհաննես) Ցերնոտասի կառուցած աշտարակից (, ум. 1535): 1821 թվականի հեղափոխության ժամանակ Պիրգոսը կարևոր դեր է խաղացել Հունաստանի անկախության համար մղվող ազգային պայքարում։ Սա առաջին հունական քաղաքն էր, որը ավերվել էր Օսմանյան զավթիչներից։

## Տեսարժան վայրեր
«Պիրգոս» երկաթուղային կայանի շենքը կառուցվել է 1880-1890 թվականներին նեոդասականության ոճով, կղմինդրյա տանիքով։

Քաղաքի կենտրոնում 1890 թվականին Էռնստ Զիլերի նախագծով կառուցված նեոդասականության շենքում է գտնվում  հնագիտական թանգարանը։ Նախկինում շենքում գտնվում էր Քաղաքային շուկան։ Թանգարանը բացվել է 2005 թվականին։ Քաղաքի կենտրոնում է գտնվում նաև նեոդասականության ոճով «Ապալոն» հանրային թատրոնը, որը կառուցվել է 19-րդ դարի վերջին քառորդում։

## Տրանսպորտ
մինի|Ավտոբուսային տերմինալ Պիրգոսում
«Պիրգոս» կայանը սպասարկում է Կատակոլոն-Օլիմպիա երկաթուղային գիծը։ Պատրաս-Կիպարիսիա երկաթուղային գիծը փակվել է 2011 թվականին։

## Պիրգոս համայնք
Պիրգոս համայնքը հիմնադրվել է 2001 թվականին։

Պիրգոսի տեղական համայնքի մեջ է մտնում հինգ բնակավայր։ Ըստ 2011 թվականի մարդահամարի՝ բնակչության թիվը կազմում է 25180 բնակիչ։ Տարածքը 45,483 կմ²։

## Բնակչություն

## Ծանոթագրություններ

## Գրականություն
* 
* 

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Ջոզեֆ Մուսկատ

**Ջոզեֆ Մուսկատ** (, ), մալթացի պետական և քաղաքական գործիչ։ Մալթայի վարչապետը 2013 թվականի մարտի 11-ից մինչև 2020 թվականի հունվարի 13-ը։

## Կենսագրություն
Ջոզեֆ Մուսկատը ծնվել է Մալթայի մայրաքաղաք Վալետայի արվարձանում 1974 թվականի հունվարի 22-ին։ 1996 թվականին ավարտել է Մալթայի համալսարանի Քաղաքագիտություն ֆակուլտետը։ Մասնագիտական կառավարում է սովորել Բրիստոլի համալսարանում։

Մուսկատը լրագրող է աշխատել Լեյբորիստական կուսակցության ռադիոկայանում։ 20-րդ դարի վերջին Ջոզեֆ Մուսկատը գլխավորել է Լեյբորիստական կուսակցության երիտասարդական կազմակերպությունը։ 2008 թվականի խորհրդարանական ընտրություններում լեյբորիստների պարտությունից հետո կուսակցության առաջնորդ Ալֆրեդ Սանտը հրաժարական է տվել։ Մուսկատը գլխավորել Է Լեյբորիստական կուսակցությունը՝ հաղթելով Ջորջ Աբելային, որն այդ ժամանակ Մալթայի նախագահն էր։ Նա նաև 2008 թվականից դարձել է ընդդիմության առաջնորդը երկրի խորհրդարանում։

Լորենս Գոնզիի կառավարությունը պարտություն է կրել 2013 թվականի բյուջեի քվեարկության ժամանակ, ինչը նման է կառավարությանը անվստահության քվե հայտնելուն։ Գոնզին հայտարարել Է հունվարի 7-ին խորհրդարանի Ներկայացուցիչների պալատը ցրելու և մարտի 9-ին ընտրություններ նշանակելու մասին։ Այս ընտրություններում հաղթանակ է տարել Մալթայի Լեյբորիստական կուսակցությունը՝ հավաքելով ընտրողների ձայների մոտ 55 %-ը։

Դրանից հետո 2013 թվականի մարտի 11-ին Ջոզեֆ Մուսկատը նշանակվել է երկրի վարչապետ։ 15 տարի անց լեյբորիստները վերադարձել են իշխանության խորհրդարան։

## Հրաժարական
Մուսկատի զանգվածային բողոքների արդյունքում 2017 թվականին լրագրող Դաֆնե Կարուանա Գալիցիայի սպանության հետաքննության կապակցությամբ 2019 թվականի դեկտեմբերի 1-ին հայտարարել է 2020 թվականի հունվարի կեսերից պաշտոնաթողության մասին։

## Ընտանիք
Ջոզեֆ Մուսկատը ամուսնացած է և ունի երկու երկվորյակ դուստր։

## Փաստեր
* Ջոզեֆ Մուսկատը առաջին երկու ամիսների ընթացքում աշխարհի ամենաերիտասարդ վարչապետն էր։
* Ջոզեֆ Մուսկատը դարձել է Մալթայի ամենաերիտասարդ վարչապետը անկախության ողջ ընթացքում։

## Պարգևներ
Մալթայի պարգևներ

Այլ պետությունների մրցանակներ

## Ծանոթագրություններ

Կատեգորիա:Մալթայի համալսարանի շրջանավարտներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Բրիստոլի համալսարանի շրջանավարտներ
Կատեգորիա:Մալթայի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Վարչապետներ
Կատեգորիա:Կառավարության ղեկավարներ
Կատեգորիա:Մալթացի լրագրողներ
Դիլանյան

** Դիլանյան**, հայկական ազգանուն։

## Հայտնի կրողներ
* Արթուր Աշոտի Դիլանյան (ծնվ․ 1961), դերասան, ռեժիսոր։
* Զախար Հակոբի Դիլանյան (ծնվ․ 1995), ֆուտբոլիստ, կիսապաշտպան։
* Զավեն Քրիստափորի Դիլանյան (1903-1990), կաթնագործության բնագավառի գիտնական։ 
* Էմիլ Դիլանյան (1917-1986), ԽՍՀՄ առաջին էլեկտրամոբիլների ստեղծող, Հայրենական մեծ պատերազմի մասնակից՝ կործանիչ-օդաչու։
* Հրաչ Վլադիմիրի Դիլանյան (1949-1999), պետական, կուսակցական, տնտեսական աշխատող։
* Հովհաննես Մեսրոպի Դիլանյան (1916-անհայտ), մանկավարժ։

## Գրական հերոսներ
* *Կամսար Դիլանյան*, Վարդգես Պետրոսյանի «Ծանր է Հիպոկրատի գլխարկը» դրամայի գործող անձանցից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Պերճ Ստեփանյան

**Պերճ Գառնիկի Ստեփանյան** (դեկտեմբերի 26, 1937, Երևան, Հայկական ԽՍՀ, ԽՍՀՄ), հայ բանասեր, ԵՊՀ հրատարակչության տնօրեն (1998-2014),                                                                                                                                         Հայաստանի պետական հեռուստատեսության գլխավոր տնօրեն (1996-1997)։

## Կենսագրություն
Ծնվել է 1937թ․ դեկտեմբերի 26-ին Երևանում՝ մտավորականների ընտանիքում։

## Կրթություն
1965 թ․ ավարտել է Երևանի պետական համալսարանի բանասիրական ֆակուլտետը։

## Աշխատանքային գործունեությունը
* 1967-1997 թթ․- աշխատել է Հայաստանի հեռուստատեսության և ռադիոհաղորդումների պետական կոմիտեում
* 1982-1985 թթ. - աշխատել է Հեռուստատեսային ֆիլմերի «Երևան» ստուդիայում, որպես տնօրեն։
* 1985-1990 թթ. - ՀԽՍՀ հեռուստառադիոպետկոմի նախագահի տեղակալ։
* 1996-1997 թթ. - Հայաստանի պետական հեռուստատեսության գլխավոր տնօրեն։
* 1998-2014 թթ․ - Երևանի պետական համալսարանի հրատարակչության տնօրեն։

## Ծանոթագրություններ

Կատեգորիա:1937 ծնունդներ
Կատեգորիա:Հայ բանասերներ
Կատեգորիա:ԵՊՀ բանասիրական ֆակուլտետի շրջանավարտներ
Լորենս Գոնզի

**Լորենս Գոնզի** (, ), մալթացի պետական և քաղաքական գործիչ։

## Կենսագրություն
1975 թվականին ավարտել է Մալթայի համալսարանի իրավագիտության ֆակուլտետը։ Աշխատել է մասնավոր իրավաբանական ընկերությունում։ Ակտիվորեն մասնակցել է հաշմանդամների իրավունքների պաշտպանության շարժմանը։ 1987-1994 թվականներին եղել է սահմանափակ կարողություններով անձանց գործերով ազգային հանձնաժողովի նախագահ։

## Քաղաքական գործունեություն
1988 թվականից Ազգային ժողովի պատգամավոր է Ազգայնական կուսակցությունից։ 1988-1996 թվականներին եղել է Մալթայի Ներկայացուցիչների պալատի նախագահը։ 1996 թվականի ընտրություններում ազգայնական կուսակցության պարտությունից հետո ընտրվել է խմբակցության խորհրդարանական քարտուղար, իսկ հաջորդ տարի՝ կուսակցության գլխավոր քարտուղար։ Այն բանից հետո, երբ 1998 թվականին նրա կուսակցությունը վերադարձավ իշխանության, կառավարությունում Էդվարդ Ֆենեկ Ադամին ստացավ սոցիալական քաղաքականության նախարարի պորտֆելը։ 2003 թվականին նրա պարտականությունները ընդլայնվել են և նախարարի պորտֆելի համար նա ստացել է փոխվարչապետի պաշտոնը։

## Վարչապետ
2004 թվականի մարտին դարձել է Մալթայի վարչապետ այն բանից հետո, երբ կառավարության երկարամյա ղեկավար Ֆենեկ Ադամին ընտրվեց երկրի նախագահ։ Գոնզիի կառավարման տարիներին Մալթայի կառավարությունը 2004 թվականի ապրիլին մտավ ԵՄ-ի կազմի մեջ և 2008 թվականի հունվարի 1-ին հաջողությամբ միացավ եվրոգոտուն։

2008 թվականին Գոնզին կուսակցությունը հաղթանակ տարավ հերթական խորհրդարանական ընտրություններում և կրկին ձևավորեց կաբինետ։ Գոնզիի երկրորդ կառավարությունը ընկավ 2012 թվականի դեկտեմբերի 10-ին։ Լորենս Գոնզին ստիպված է եղել հայտարարել Պատգամավորների պալատի լուծարման և 2013 թվականի մարտին նոր ընտրություններ անցկացնելու մասին։

2013 թվականի մարտի 9-ի ընտրություններում պարտություն կրեցին և 15 տարի իշխանություն լինելուց հետո Ազգայնական կուսակցությունը դարձավ ընդդիմություն։ Երկրի վարչապետի պաշտոնում նրան փոխարինել է աշխարհի պետությունների և կառավարությունների ղեկավարների ամենաերիտասարդ ղեկավարներից մեկը՝ Ջոզեֆ Մուսկատը։

## Պարգևներ
Մալթայի պարգևներ

Այլ պետությունների շքանշաններ

## Ծանոթագրություններ

Կատեգորիա:Խորհրդարանի նախագահներ
Կատեգորիա:Կուսակցությունների առաջնորդներ
Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Կատեգորիա:Ֆինանսների նախարարներ
Նշնա Գողթնեցի

**Նշնա Գողթնեցի** (), հայ իշխանուհի, Գողթն գավառի տիկին։

Շաբ Գողթնեցի իշխանի կինը և Խոսրով Գողթնեցու մայրը։

## Ծանոթագրություններ

Կատեգորիա:Հայ իշխանուհիներ
Կատեգորիա:Գողթնեցիներ
Սոֆյա Ռիչի

**Սոֆյա Ռիչի** (, ), ամերիկացի մոդել և նորաձևության դիզայներ։ Նկարահանվել է մի շարք խոշոր ապրանքանիշերի գովազդային ընկերություններում, որոնց թվում էին *[[Tommy Hilfiger]]*, Մայքլ Քորս և Շանել։

Սոֆյան երգիչ Լայոնել Ռիչիի կրտսեր դուստրն է, դիզայներ և հաղորդավար Նիկոլ Ռիչիի խորթ քույրը։

## Վաղ տարիներ
Սոֆյա Ռիչին ծնվել է Լոս Անջելեսում (Կալիֆորնիա)։ Սոֆյային դաստիարակել են հայրը՝ Լայոնել Ռիչին և նրա երկրորդ կինը՝ Դայան Ալեքսանդրը։ Նա Նիկոլ Ռիչիի կրտսեր խորթ քույրն է և Մայլս Ռիչիի կենսաբանական քույրը։ Նիկոլ Ռիչին եղել է Մայքլ Ջեքսոնի դստեր կնքամայրը։ Սոֆյան պատմել է, որ Նևերլանդում գտնվող Ջեքսոնի ագարակ այցելելը եղել է իր մանկության ամենասիրելի հուշերից մեկը։ Նա նաև եղել է Ջեքսոնի դստեր՝ Փերիսի մտերիմ ընկերուհին։

Ռիչին ևս հոր նման մեծացել է երաժշտության հանդեպ մեծ հակմամբ։ Նա սովորել է երգել հինգ տարեկանում և նվագել է դաշնամուր յոթ տարեկանում։ Նա պարբերաբար հայտնվել է իր հոր շոուում և դասեր է վերցրել Թիմ Քարթերից՝ Բիյոնսեի վոկալի ուսուցչից, երբ տասնչորս տարեկան էր։ Նա նաև աշխատել է իր քրոջ ամուսնու՝ *Good Charlotte*-ի վոկալիստ Ջոել Մեդսենի ստուդիայում։ Սակայն Սոֆյան որոշել է հեռանալ երաժշտական գործունեությունից երաժշտական աշխարհում իր հոր աստղային կարգավիճակի ճնշման պատճառով։

Ռիչին որոշ ժամանակ  սովորել է *Oaks Christian School* քրիստոնեական դպրոցում, որը կոչվել է հայտնիների համար դպրոց։ Հետագայում Սոֆյան մի քանի տարի սովորել է տանը, մինչ հայրը եղել է հյուրախաղերի։ Մինչև 16 տարեկանը խաղացել է ֆուտբոլ, մինչև որ սեգվեյով վթարի է ենթարկվել և կոտրել ոտքը։

## Մոդելային գործունեություն
Ռիչին մոդելային գործունեությունն սկսել է 14 տարեկանում *Teen Vogue* հանդեսում։ 15 տարեկանում նորաձևության իր առաջին պայմանագիրն է կնքել լողազգեստների լոսանջելեսյան *Mary Grace Swim* ապրանքանիշի հետ։ Հաջորդ տարի Ռիչին պայմանագիր է ստորագրել լոնդոնյան *Select Model Management* մոդելային գործակալության հետ։

Ռիչին մասնակցել է մի շարք ապրանքանիշերի գովազդային ընկերությունների աշխատանքին, ներառյալ *DL1961*, Մադոննայի «Material Girl» հագուստի գիծը, Շանել, *[[Dolce & Gabbana]]*, Ադիդաս, Մայքլ Քորս և Tommy Hilfiger։ Նա նկարվել է ''Elle'' և *[[Vanity Fair]]* ամսագրերի համար, հայտվել է *[[Complex]]*-ի շապիկին և *[[Billboard]]* ամսագրի «Ոճ» բաժնում։

## Անձնական կյանք
Ռիչին հարաբերությունների մեջ է եղել երգիչ Ջասթին Բիբերի հետ 2016թվականի օգոստոսից մինչև դեկտեմբեր։ Ռիչին 2017 թվականի մայիսից հանդիպում է հեռուստատեսային անձ Սքոթ Դիսիքի հետ։ 2021 թվականի ապրիլին *Ռիչին*  հաստատել է իր հարաբերությունները *Էլիոթ Գրեյջի* հետ *, *2022 թվականի ապրիլի 20-ին նա իր ինստագրամում հայտնել է Գրեյջի հետ նշանադրության մասին։ 2023 թվականի ապրիլի 22-ին զույգը ամուսնացել է Ֆրանսիայի հարավում։

## Ծանոթագրություններ

## Արտաքին հղումներ
* 
*Սոֆյա Ռիչի on Models.com

Կատեգորիա:Ամերիկացի դերասանուհիներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի մոդելներ
Կատեգորիա:Նորաձևության դիզայներներ
Գհար Դալամ

**Գհար Դալամ** (ավանդաբար արտասանվում է *Ար Դալամ*, , բառացի`*խավարի քարանձավ*), քարանձավ Մալթայում։ Այստեղ հայտնաբերվել են կենդանիների ոսկորների մի քանի շարք մնացորդներ, որոնք մնացել են վերջին սառցակալման շրջանից, ինչպես նաև մարդու` Մալթայի տարածքում հայտնվելու առավել վաղ շրջանից, որ մոտավորապես տեղի է ունեցել մոտ 7.400 տարի առաջ (այս շրջանը քարանձավի անունով կոչվում է Գհար Դալամի շրջան)։

Կենդանիների կմախքները վերաբերում են տարբեր ժամանակահատվածների։ Եթե գաճաճ գետաձին անհետացել է մոտ 180.000 տարի առաջ, ապա գաճաճ եղջերուն`մոտ 18.000 տարի առաջ։

Քարանձավի առաջին գիտական հետազոտությունը կատարվել է 1885 թվականին, սակայն այն շարունակել է փակ մնալ մինչև 1933 թվականը։ Երկրորդ համաշխարհային պատերազմի տարիներին քարանձավն օգտագործվել է որպես պատսպարան։ 20-րդ դարի երկրորդ կեսին այստեղ հիմնադրվել է թանգարան, որից 1980 թվականին գողացվել են կարևոր ցուցանմուշներ`գաճաճ փղերի ոսկորներ և նեոլիթի շրջանի երեխայի գանգ։

Քարանձավի առավել հիմնավոր ուսումնասիրություն է կատարվել 1987 թվականին Էմմանուել Անատիի ղեկավարությամբ, որը Սալենտոյի համալսարանի հնէաբանության պրոֆոսոր էր։ Իտալացի հնագետների մի խումբ քարանձավում հայտնաբերել է ենթադրաբար պալեոլիթի շրջանին վերաբերող արվեստի գործեր, որոնք պատկերում են մարդու ձեռքեր, մարդանման ու կենդանանման կերպարներ, կենդանիների մի քանի պատկերներ քարանձավի ստորին ստալագմիտային գոյացությունների վրա։ Որոշ պատկերներ ներկայացնում են փղերի, որոնք Մալթայում անհետացել են պլեյստոցենի ժամանակաշրջանում։ Գտնված պատկերների մեծ մասը ավելի ուշ ոչնչացվել են վանդալների կողմից։

Քարանձավի խորությունը 144 մետր է, սակայն այցելության համար բաց է 50-մետրանոց հատվածը։ Քարանձավի մուտքի մոտ գորխում է թանգարան, որտեղ ներկայացված են կարևոր գտածոներ։

## Շերտագրություն
250px|մինի|ձախից|Ժամանակակից փղի ձագի կմախք Գհար Դալամի թանգարանում
Քարանձավը բաղկացած է 6 շերտից։
# Ընտանի կենդանիների շերտ (մոտ 74 սմ)։ Այս շերտում հայտնաբերվել են հիմնականում գյուղատնտեսական նշանակություն ունեցո կենդանիների `կովերի, ձիերի, այծերի, ոչխարների մնացորդներ։ Շերտում հայտնաբերվել են նաև մարդկային մնացորդներ, կերամիկա, զարդեր ու գործիքներ։
# Կրաքարի շերտ (մոտ 0.6 սմ)
# Եղջերուների շերտ (մոտ 175 սմ)։ Գաճաճ եղջերւոն, որը հայտնաբերվել է այս շերտում, ծագում է եվրոպական ազնվացեղ եղջերուից (): Այս շերտում հայտնաբերվել են նաև բազմաթիվ գիշատիչների, հատկապես գորշ արջի, կարմիր աղվեսի և գայլի, ինչպես նաև կարապների, հսկա կրիաների ու մկների կմախքներ։
# Մանրաքարի շերտ (մոտ 35 սմ)։ Կազմված է բացառապես ոչ մեծ գետաքրարերից, որոնք մնացել են քարանձավում հոսած գետից։ Գետի հոսանքը բավական ուժեղ է եղել, ինչի մասին վկայում է փորվածքը։
# Գետաձիերի շերտ (մոտ 120 սմ)։ Այս շերտը հայտնաբերվել է մալթական գաճաճ գետաձի (): Ի թիվս այս շերտում հայտնաբերված այլ կենդանիների`այստեղ եղել են նաև գաճաճ փիղ, հսկայական չափերի կրծողներ, Leithia cartei:
# Առանց ոսկորների կավե շերտ (մոտ 125 սմ)։

## Ծանոթագրություններ

## Արտաքին հղումներ
* Քարանձավի նկարագրություն
* Գհար Դալամ. քարանձավ և թանգարան  — Ալցելություն Մալթա

Կատեգորիա:Հնէաբանական թանգարաններ
Կատեգորիա:Մալթայի թանգարաններ
Կատեգորիա:Մալթայի քարանձավներ
Կատեգորիա:Պալեոլիթ
Մարսալֆորն

**Մարսալֆորն** (, մալթայերեն՝ Marsa el-Forn, անվանումը անգլերեն կրճատ գրվում է M'Forn), բնակավայր Մալթայի Հանրապետությունում։ Գտնվում է Մալթայի կղզեխմբի մեծությամբ երկրորդ կղզու՝ Գոցոյի հյուսիսային մասում, Քբաջար ոչ մեծ ծովածոցի ափին։ Մտնում է Զաբուջ քաղաքային համայնքի կազմի մեջ։ Համարվում է Գոցո կղզու և ընդհանրապես Մալթայի Հանրապետության առավել սիրված հանգստավայրերից մեկը, որն իր ավազե լողափով, հյուրանոցների, սննդի և սպասարկման այլ օբյեկտների լայն ցանցով ու բարձրակարգ սպասարկմամբ գրավում է բազմահազար զբոսաշրջիկների ու հանգստացողների։

## Անվանումը
*Մարսալֆորն*ը բարդ բառ է. առաջին արմատը՝  «*Մարս*»-ը, արաբերեն նշանակում է *նավահանգիստ* կամ *ծովածոց*։ Երկրորդ արմատի՝ «*ֆորն*»-ի ծագման առնչությամբ տարակարծություններ կան. այդ բառը արաբերեն և մալթայերեն «փուռ» է նշանակում։ Առավել հավանական է համարվում, որ բնակավայրի անվանման երկրորդ բաղադրիչ արմատը Գոնցա կղզու ձկնորսների խոսվածքում հանդիպող *forna* բառն է, որ նշանակում է *ջրի փորած քարանձավ* (Մարսալֆորնում այդպիսի մի քանի քարանձավ կա)։

## Պատմություն
Բնակավայրի պատմությունը սկիզբ է առնում հինհռոմեական ժամանակներից։ Մինչև 16-րդ դարը նրա նավահանգիստը ամենակարևորն է եղել Գոցա կղզում՝ ապահովելով հաղորդակցությունը Սիցիլիա կղզու և մայրցամաքի հետ։ Այստեղ են ժամանել ու բեռնաթափվել Սիցիլիայից եկող, սննդամթերքով ու անհրաժեշտ այլ ապրանքներով բեռնված նավերը։ Սակայն երբ հարևանությամբ կառուցվել է Մգար խոշոր նավահանգիստը, Մարսալֆորնի դերը կտրուկ նվազել է։ Մի քանի հարյուրամյակ եղել է պարզապես ձկնորսական մի ոչ մեծ գյուղ, մինչև որ 20-րդ դարի կեսերից վերափոխվել է առողջարանային գրավիչ քաղաքի։

2017 թվականին  իրականացվել է ալեհատի ստեղծման և լողափի ընդարձակման ծրագիրը։

2019 թվականի սկզբներին Գոցո կղզու վարչակազմի նախաձեռնությամբ նկարահանվել ու ցուցադրվել են կարճամետրաճ կինոնկարներ, որոնցում ներկայացված է, թե ինչ բարեփոխումներ են իրականացվելու Մարսալֆորնում ու նավահանգստում։

## Պատկերասրահ

Marsalforn, Gozo Nov 2014 04.JPG|
Nightview Marsalforn.jpg|
COY001 Gozo Sightseeing open-top Gozobus, Marsalforn - Flickr - sludgegulper.jpg|
Tas-Salvatur Marsalforn.jpg|
Marsalforn in Gozo -1.jpg|


## Ծանոթագրություններ

Կատեգորիա:Մալթայի բնակավայրեր
Կատեգորիա:Մալթայի քաղաքներ
Վրեժ (ֆիլմ, 2010)

**«Վրեժ»** (), ռեժիսոր Սյուզաննա Բիրի 2010 թվականի դրամատիկ ֆիլմ, սցենարի հեղինակ` Անդերս Թոմաս Իենսեն։ Ամերիկյան վարձույթ դուրս է եկել «In a Better World» () անվամբ։ Արժանացել է «Ոսկե գլոբուս» և «Օսկար» մրցանակների՝ որպես օտար լեզվով լավագույն ֆիլմ։

## Սյուժե
Անտոնը (Միքայել Պեսբրանդտ) շվեդ բժիշկ է, աշխատում է Սուդանի փախստականների համար ճամբարում, մինչդեռ նրա ընտանիքն ապրում է Դանիայի փոքր քաղաքներից մեկում։ Նա և կինը՝ Մարիանը, (Թրինե Դիրհոլմ) մոտ են ամուսնալուծությանը, չնայած նրանք արդեն ունեն երկու որդի։ Նրանցից մեծը՝ 12-ամյա Էլիասը (Մարկուս Ռյուգարդ), դպրոցում խնդիրներ ունի՝ կապված իր շվեդական ծագման և մեծ ատամների հետ։ Նորեկ Քրիստիանը (Ուիլյամ Իոնք Նիլսեն), որը վերջերս է բնակություն հաստատել այդ քաղաքում, օգնում է նրան ազատվել դասընկերների ճնշումներից։ Նա և նրա հայրը՝ Կլաուսը (Ուլրիխ Տոմսեն) եկել են Լոնդոնից Քրիստիանի մոր մահից անմիջապես հետո, որը վախճանվել էր քաղցկեղից։

Քրիստիանի և Էլինասի միջև ընկերական հարաբերություններ են զարգանում։ Քրիստիանը Էլինասի, նրա եղբոր և հոր հետ զբոսնելուց հետո ականատես է դառնում Անտոնի և մեկ այլ երեխայի հոր միջև բախմանը։ Չնայած Անտոնը հարված է ստանում դեմքին, բայց նա չի արձագանքում բռնությանը։ Այդ ժամանակ Քրիստիանը որոշում է վրեժխնդիր լինել անծանոթ անձնավորությունից, և նա կանչում է Էլիասին՝ օգնելու նրան ռումբը տեղադրելու հարցում։ Սակայն պատասխան գործողությունը, որը հրահրվել է իր մորը կորցրած Քրիստինայի հուզական վերապրումից, հանգեցնում է բոլորովին այլ արդյունքների։ Ռումբի պայթյունը գրեթե արժենում է սովորական անցորդների կյանքին։ Եվ տղաների ծնողները ստիպված են լինում կարգավորել իրենց հարաբերությունները՝ օգնելու հաղթահարել բոլոր փորձությունները։

## Դերերում

## Մրցանակներ
* 2011՝ Եվրոպական կինոակադեմիայի մրցանակ լավագույն ռեժիսորի համար։ 
* 2011՝ «Օսկար» մրցանակ՝ որպես լավագույն օտարալեզու ֆիլմ
* 2011՝ «Ոսկե գլոբուս» մրցանակ՝ որպես լավագույն օտարալեզու ֆիլմ
* 2011՝ «Դավիդ դի Դոնատելլո» մրցանակ՝ որպես Եվրամիության լավագույն ֆիլմ
* 2010՝ Հռոմեական կինոփառատոնի երկու մրցանակ՝ ժյուրիի «Գրան պրի» մրցանակ և հանդիսատեսի համակրանք մրցանակ (*Markus Aurelius Audience Award*) 
* 2010՝ Սևիլյան կինոփառատոնի երկու մրցանակ՝ լավագույն ռեժիսոր և լավագույն սցենար 
* 2010՝ Տալլինի մութ գիշերների կինոփառատոնի լավագույն դերասան մրցանակ 
* 2010՝ Ստեղծագործական կատարելության մրցանակ Սալոնիկի միջազգային կինոփառատոնում
* 2010՝ Հնդկական միջազգային կինոփառատոնի լավագույն ռեժիսորի մրցանակ

## Ծանոթագրություններ

## Արտաքին հղումներ
* Официальный сайт в США
* 
* 
* «Месть» на сайте Metacritic
* 
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:Արաբերեն ֆիլմեր
Կատեգորիա:Դանիական դրամա ֆիլմեր
Կատեգորիա:Դանիական ֆիլմեր
Կատեգորիա:Շվեդական ֆիլմեր
Կատեգորիա:Շվեդերեն ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր երեխաների մասին
Today Was a Fairytale

«**Today Was a Fairytale**», ամերիկացի քանթրի ժանրի երգչուհի Թեյլոր Սվիֆթի երգը, որը դարձել է  Սուրբ Վալենտինի օրը ֆիլմի սաունդթրեք։ Որպես սինգլ թողարկվել է 2010 թվականի հունվարի 19-ին։

## Տեղեկություն երգի մասին
Թեյլոր Սվիֆթը գրել է «Today Was a Fairytale» երգը դեռ 2008 թվականին, սակայն որոշել է ժամանակավորապես հետաձգել կատարումը և ձայնագրությունը։ Այն բանից հետո, ինչ նա ընտրվել էր Սուրբ Վալենտինի օրը ֆիլմում Ֆելիցիի դերի համար, Սվիֆթը առաջարկել է պրոդյուսերներին իր երգը դարձնել սաունդթրեք, քանի որ այն չի ներառվել իր ալբոմում։ «Today Was a Fairytale» սինգլը թողարկվել է 2010 թվականի հունվարի 19-ին` iTunes Store-ում։

Երգի տեքստում նկարագրվում է արտասովոր ժամադրություն, օգտագործվում են արքայազնի և սքանչելի աղջկա հեքիաթային պատկերները։

## Երաժշտական քննադատների արձագանքները
Slate հրատարակության քննադատները նշել են, որ երգում բացակայում են Թեյլոր Սվիֆթի հիմնական քանթրի-փոփ ժանրի որոշ տարրեր։ *[[Billboard]]* ամսագրի գրախոսությունում նշվել է վոկալը, որը հավակնում է «նորահայտ հասունություն»։ Գրախոսի կարծիքով «Today Was a Fairytale»-ը կարող է ավելացնել Սվիֆթի երկրպագուների քանակը։ *[[Entertainment Weekly]]* ամսագրի տեսությամբ երևացել է Թեյլոր Սվիֆթի նախորդ Love Story և «You Belong with Me» երգերի տեքստերի նմանությունը։ Դրական արձագանքներ նաև հայտնել են *[[People]]*, *[[OK!]]* հրատարակչությունները և Allmusic կայքը։

## Համերգային ելույթներ
Երգը ներառվել է պոպուրիում և կատարվել է Սվիֆթի կողմից «Գրեմմի 52-րդ մրցանակաբաշխությունում»։ Սվիֆթի այդ ելույթը Սթիվի Նիքսի հետ մրցանակաբաշխությունում քննադատվել է այն պատճառով, որ նա չի հայտնվել երաժշտության տեմպում։

«Today Was a Fairytale»-ը 2010 թվականին ընդգրկվել է Fearless Tour համերգային շրջագայության երգացանկում։

## Երգացանկ
;Թվային ներբեռնում

## Դիրքը հիթ-շքերթներում
2010 թվականի փետրվարի 6-ին «Today Was a Fairytale»-ը դեբյուտացվել է ''Billboard'' Hot 100 հիթ-շքերթի 2-րդ հորիզոնականում։ Նաև հայտնվել է *Billboard,* Adult Contemporary, Hot Country Songs և Mainstream Top 40 հիթ-շքերթներում։ 2010 թվականի փետրվարի 20-ին «Today Was a Fairytale»-ը գլխավորել է կանադական Canadian Hot 100 հիթ-շքերթը։

## Հիթ-շքերթներ

## Ծանոթագրություններ

Կատեգորիա:Թեյլոր Սվիֆթի երգեր
Կատեգորիա:2010 երգեր
Փեմբրոք (Մալթա)

**Փեմբրոք** (), քաղաք Մալթայի Հանրապետության հյուսիսային մասում, Միջերկրական ծովի ափին։ Երկրի նորագույն քաղաքներից մեկն է։  Զբաղեցնում է 2,3 քառակուսի կիլոմետր տարածք։ 2014 թվականի մարտի 31-ի տվյալներով բնակչության թվաքանակը եղել է 3.645: Առավելագույն բարձրությունը ծովի մակերևույթից 64 մետր է։ Լողափերը քարքարոտ են։

## Պատմություն
Փեմբրոքի ներկայիս տարածքն ու շրջական 1850-ական թվականներից մինչև 1979 թվականը ծառայել է որպես բրիտանական ռազմական հանգրվան (բազա)։ Բնակավայրը հիմնադրվել է 1875-1878 թթ., անգլիացի ներդրողների միջոցներով և անվանվել է Փեմբրոքի 12-րդ կոմս Ռաբերտ Հենրի Հերբերթի պատվին։

Բնակավայրը նախկինում եղել է Սեյնթ Ջուլիանս քաղաքի թաղամասերից մեկը և պաշտոնապես առանձին քաղաք է դարձել 1993 թվականին։

## Տեսարժան վայրեր
* Փեմբրոքի բերդը - 1878 թ.
* Մադլենա աշտարակը - 1659 թ.
* Մադլենա ֆուգասը -  1741 թ.

Մերձակայքում են գտնվում ծովային զվարճությունների պարկը՝  *Mediterraneo Marine Park*-ը և ջրաշխարհը՝ *Splash and Fun Park*-ը։

## Պատկերասրահ

Malta - Pembroke - Triq Pietro D'Armenia - Pembroke Gardens 05 ies.jpg|thumb|left|Պարտեզ Պիետրո Արմենիա փողոցում
Entrance to Pembroke Fort.jpg|Բերդը
Australia Hall in Pembroke.jpg|*Ավստրալիա* սրահը
Malta - Pembroke - Triq Martin Luther King - Madliena Tower 03 ies.jpg|Աշտարակը
Malta - Pembroke - Triq Martin Luther King - Fougasse 02 ies.jpg|Ֆուգասը
Malta - Naxxar + Maghtab Landfill (Madliena Tower) 01 ies.jpg|Ծովեզրը


## Քույր քաղաքներ
Փեմբրոքը բարեկամական սերտ կապեր է հաստատել հետևյալ քաղաքների հետ.
* Փեմբրոք Դոք, Ուելս, Մեծ Բրիտանիա (2002 թվականից)
* Փեմբրոք, Ուելս, Մեծ Բրիտանիա (2002 թվականից)
* Ռոկկալումերա, Սիցիլիա, Իտալիա (2002 թվականից)

## Ծանոթագրություններ

## Արտաքին հղումներ
*Pembroke Local Council
*Verdala International School

Կատեգորիա:1986 թվականին հիմնադրված բնակավայրեր
Կատեգորիա:Մալթայի բնակավայրեր
Կատեգորիա:Մալթայի քաղաքներ
Տարշիեն

**Տարշիեն** (), հնագիտական կառույց Մալթայի Տարշին քաղաքում։ Թվագրվում է մ. թ. ա. 2.800 թվականին։ Մալթայի մեգալիթ այլ կառույցների հետ ընդգրկված է ՅՈւՆԵՍԿՕ-ի Համաշխարհային ժառանգության օբյեկտների ցանկում։

Քարե հսկայական սալերը հայտնաբերել են տեղի գյուղացիները 1941 թվականին, երբ այրվել է դաշտը։ Ստորգետնյա սրբատեղիի պատահական բացահայտումից հետո 1913 թվականին տարածքի սեփականատերը  ենթադրել է, որ մեգալիթները կարող են հնագիտական արժեք ունենալ։ Նա այդ մասին տեղեկացրել է Ազգային թանգարանի տնօրեն Թեմիստոկլես Զամիտին, որն էլ սկսել է պեղումները և հայտնաբերել տաճարային համալիրի կենտրոնական մասը։

## Նկարագրություն
Տարշիենի համալիրը բաղկացած է առանձին, սակայն իրար հետ փոխկապակցված երեք շինություններից։ Գլխավոր մուտքը վերաձևավորվել է 1956 թվականին, երբ ամբողջ տաճարը վերակառուցվել է։ Այդ ժամանակ էլ Տարշինի շրջակայքի փորագիր նախշերով շատ քարեր տեղափոխվել են Լա Վալետայի հնագիտական թանգարան հնարավոր վնասումից պահպանելու համար։ Առաջին տաճարը թվագրվում է մ. թ. ա. մոտ 3.100 թվականին։ Մալթայի բոլոր տաճարներից այն ամենից շատ է զարդարված քարե շքեղ ռելիեֆներով։ Միջին տաճարը թվագրվում է մ. թ. ա. մոտ 3.000 թվականին և ի տարբերություն Մալթայի մնացած բոլոր տաճարների` երկու աբսիդի փոխարեն ունի երեք աբսիդ։ Արևելյան տաճարը թվագրվում է մ. թ. ա. մոտ 3.100 թվականին։ Ավելի հեռվում` արևելքում, կարելի է տեսնել ևս մեկ ոչ մեծ տաճարի ավերակներ, որն ավելի հին է և թվագրվում է մ. թ. ա. մոտ 3.250 թվականին։

Հատուկ հետաքրքրություն են ներկայացնում Տարշիենի քարե ռելիֆները, որոնք ներկայացնում են ընտանի կենդանիներ, ինչպես նաև խորաններ` զարդարված պարույրաձև կերպարներով ու տարբեր նախշերով։ Կենտրոնական ու հարավային տաճարների միջև կա սրահ, որի պատի ռելիեֆին պատկերված են ցուլ և մայր խոզ։

## Նշանակություն
thumb|300px|ձախից|Ռելիեֆ Տարշիենի ռաճարում, որում պատկերված են այծեր ու ոչխարներ
Պեղումները ցույց են տվել, որ Տարշիենը կիրառվել է որպես սրբավայր, որտեղ, հնարավոր է, եղել են զոհաբերման ծիսակարգեր։ Երրորդ տաճարի խորանի սկզբնական հատվածում հայտնաբերվել է ճեղքվածք, որն ամուր փակվել է քարով։ Այն մաքրելուց հետո հնագետները գտել են մեծ թվով ոսկորներ և կենդանիների եղջյուրներ, ինչպես նաև կայծքարե դանակ զոհաբերությունների համար։ Հետաքրքիր է, որ Տարշիենով կարելի է պատկերացում կազմել մեգալիթների շարման ձևի մասին. հարավային տաճարի մոտ պահպանվել է ինքնահնար ձեռնասահնակ` նախատեսված քարերը տեղափոխելու համար։ Բացի այդ` կենտրոնական տաճարի ներսում պահպանվել են դիակիզության վկայություններ, ինչը խոսում է տաճարի երկրորդ նշանակության մասին. այն բրոնզե դարում եղել է դիակիզարան-դամբարան։

## Պատմամշակութային շրջան
Տարշիենի անունով է կոչվել Մալթայի նախապատմական շրջանի հնագիտական փուլը (*տարշիենյան շրջան* կամ *տարշիենյան փուլ*), երբ սիցիլական *կապո գրացիանո* մշակույթը զագալի նմանություններ է դրսևորել մալթական մշակույթին կամ եղել է նրա տեղայնացված տարբերակը։

## Տես նաև
* Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Մալթայի մեգալիթ տաճարներ

## Ծանոթագրություններ

## Արտաքին հղումներ
* Listing at UNESCO World Heritage Center
* Հոդված Տարշիենի տաճարների մասին 

## Գրականություն
* 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Մալթայում
Կատեգորիա:Մալթայի մշակույթ
Կատեգորիա:Մեգալիթներ
Արտյոմ Կյուրեղյան

**Արտյոմ Սարգսի Կյուրեղյան** (), հունահռոմեական ոճի ռուսաստանցի և հունաստանցի հայ ըմբիշ, Ռուսաստանի առաջնության մրցանակակիր (1997), Հունաստանի բազմակի չեմպիոն (2000–2003, 2005–2007), Եվրոպայի առաջնության մրցանակակիր (2004), Օլիմպիական խաղերի մրցանակակիր (2004)։ Ռուսաստանի սպորտի վաստակավոր վարպետ (1995)։

## Կենսագրություն
Արտյոմ Կյուրեղյանը ծնվել է 1976 թվականի սեպտեմբերի 9-ին Լենինականում (այժմ՝ Գյումրի)։ Հունահռոմեական ըմբշամարտով նա սկսել է զբաղվել 6 տարեկանում՝ Խաչատուր Վարդանյանի ղեկավարությամբ։ 1992-1999 թվականներին ապրել է Ռուսաստանի Ուլյանովսկ քաղաքում, որտեղ Անատոլի Վիննիկի գլխավորությամբ մարզվել է «Դինամո» մարզական ընկերությունում։ 1997 թվականին Կյուրեղյանը դարձել է թեթևագույն քաշային կարգի Ռուսաստանի փոխչեմպիոն։

1999 թվականին տեղափոխվել է Հունաստան, որտեղ շարունակել է ըմբշամարտով զբաղվել իր զարմիկ Հարութիկ Ռուբենյանի ղեկավարությամբ, և հետագայում հանդես է եկել այդ երկրի դրոշի ներքո։

Իր մարզական կարիերայում ամենամեծ հաջողությանը Արտյոմ Կյուրեղյանը հասել է 2004 թվականին։ Շվեդիայի Հապարանդա քաղաքում տեղի ունեցած Եվրոպայի առաջնությունում նրան հաջողվել է հասնել եզրափակիչ և դառնալ արծաթե մեդալակիր։ Աթենքում կայացած օլիմպիական խաղերում նա գոտեմարտերից երեքում հաղթել է Ղրղզստանը, Չինաստանը և Դանիան ներկայացնող մրցակիցներին, կիսաեզրափակչում պարտվել է ռուսաստանցի ըմբիշ Հեյդար Մամեդալիևին, իսկ 3-րդ տեղի համար գոտեմարտում հաղթել է Ալեքսեյ Վակուլենկոյին (Ուկրաինա) և նվաճել բրոնզե մեդալ։

2001-2007 թվականներին Արտյոմ Կուրեղյանը հանդես է եկել ըմբշամարտի գերմանական բունդեսլիգայի «KSV Aalen» ակումբում։ 2007 թվականին նա ավարտել է մարզական կարիերան։ Ապրում է Աթենքում։

## Ընտանիք
**Արտուշ Կյուրեղյան** (ծնված 1973 թվականին)՝ եղբայրը, հունահռոմեական ոճի ռուսաստանցի ըմբիշ, Ռուսաստանի առաջնության կրկնակի մեդալակիր (1995, 1998), Իվան Պոդդուբնու անվան միջազգային մրցաշարի արծաթե մեդալակիր (1995)։

## Ծանոթագրություններ

## Արտաքին հղումներ
* 
* Արտյոմ Կյուրեղյանը International Wrestling Database կայքում 
* Статистика выступлений в немецкой борцовской бундеслиге

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:Հայ ըմբշամարտիկներ
Կատեգորիա:Հայ օլիմպիական ըմբշամարտիկներ
Կատեգորիա:Ռուսաստանի սպորտի վարպետներ
Հաջար Քիմ

**Հաջար Քիմ** (, բառացի`խոնարհման (համար) կանգնած քարեր), մեգալիթ եկեղեցական համնալիր Մալթա կղզում։ Վերաբերում է Ջգանտիանի մալթական հին պատմական շրջանին (մ. թ. ա. 3.600-3.200 թվականներ)։ Մալթայի մեգալիթ համալիրներից առավել խոշորներից է, ինչը պայմանավորված է իր գոյության ընթացքում մի քանի անգամ լրացուցիչ շինությունների կառուցմամբ։

Հաջար Իմայի շինարարներն օգտագործել են կորալային կրաքար։ Քանի որ այդ նյութը բավական փափուկ է, եկեղեցին իր գոյության հազարամյակների ընթացքում խիստ տուժել է էրոզիայից։

Տաճարի ճակատամասին երեք քարից բաղկացած մուտքն է, կա նաև արտաքին նստարան։ Տաճարի առաջ լայն բակն է՝ քարե ցանկապատով։ Մուտքը տանում է դեպի շինության կենտրոն։ Այսպիսի շինությունը հիշեցնում է Մալթայի մեգալիթ այլ տաճարների հատակագծեր։ Առանձնացված մուտքը տանում է դեպի չորս առանձին շինություններ, որոնք կառուցվել են հյուսիսարևմտյան աբսիդի տեղում։

## Պատկերասրահ

Image:Malta Hagar Qim BW 2011-10-04 16-39-32.JPG | Հաջար Քիմի մուտք
Image:Hager_Qim_001.jpg       | Սրահի դուռ
Image:Malta 15 Hagar Qim.jpg  | Տաճարի հարդարանք
Image:Hagar_Quim_II.jpg       |Հաջար Քիմ տաճարի հարավային պատ
Image:Venus of Malta.jpg      | Շրջակայքում հայտնաբերված «Վեներայի» արձանիկ
Image:Malta Hagar Qim BW 2011-10-04 16-42-30.JPG | Ինտերիեր
Image:Plan des temples de Hagar Qim.png          | Տաճարի հատակագիծ


## Տես նաև
* Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Մալթայի մեգալիթ տաճարներ

## Ծանոթագրություններ

## Գրականություն
* 

## Արտաքին հղումներ
* Entry at heritagemalta.org 
* Malta Voyager

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Մալթայում
Կատեգորիա:Մալթայի մշակույթ
Կատեգորիա:Մեգալիթներ
Նախիջևանի բժշկական քոլեջ

**Նախիջևանի բժշկական քոլեջ** (), պետական բժշկական ուսումնական հաստատություն Ադրբեջանի Հանրապետության կազմում գտնվող Նախիջևանի Ինքնավար Հանրապետության մայրաքաղաք Նախիջևանում։

## Տեղադրություն
Բժշկական քոլեջը տեղակայված է Նախիջևան քաղաքի Նիզամի Գյանջևի փողոցում գտնվող թիվ 32 շենքում։

## Պատմություն
Նախիջևանի բժշկական քոլեջը ստեղծվել է 1931 թվականի սեպտեմբերի 5-ին Խորհրդային Ադրբեջանի ժողովրդական կոմիսարների խորհուրդի կողմից։ Մինչև 1945 թվականը կոչվում էր ֆելդշերական դպրոց։

Մինչև 2016 թվականը Նախիջևանի բժշկական քոլեջն արդեն ավարտել են 8131 ուսանող։

2008 թվականին քոլեջի շենքը հիմնանորոգվել է և շահագործման հանձնվել 2018 թվականի սեպտեմբերի 13-ին։ Հանդիսավոր վերաբացմանը մասնակցել է Նախիջևանի Ինքնավար Հանրապետության Գերագույն Մեջլիսի նախագահ Վասիֆ Թալիբովը։

## Կրթական ուղղվածություն
Բժշկական քոլեջում պատրաստվում են առողջապահության ոլորտի համար կադրեր բժշկական հինգ մասնագիտություններով՝ 
#բուժական գործ
#դեղագործություն
#քույրական գործ
#մանկաբարձական գործ
#ստոմատոլոգիա, օրթոպեդիա։

Վերաբացումից հետո քոլեջում սովորում է ավելի քան 700 ուսանող, որոնց դասավանդում են շուրջ 140 դասախոսներ։

## Ծանոթագրություններ

Կատեգորիա:Նախիջևան (քաղաք)
Կատեգորիա:Կրթությունը Նախիջևանում
IOS 13

**iOS 13**, Apple-ի կողմից մշակված iOS բջջային օպերացիոն համակարգի տասներեքերորդ տարբերակը։ iOS 12-ի իրավահաջորդն է։ Նոր խոշոր թողարկումն Apple Worldwide Developers Conference-ում հայտարարվել է 2019 թվականի հունիսի 3-ին և թողարկվել 2019 թվականի սեպտեմբերի 19-ին։

## Պատմություն
### Ներկայացում և վերջնական թողարկում
iOS 13-ը և iPadOS-ը ներկայացվել են 2019-ի հունիսի 3-ին մշակողների համար ներկայացման շնորհանդեսին (WWDC19)։ Առաջին բետա տարբերակը հասանելի է միայն գրանցված մշակողներին։ Ակնկալվում է, որ հանրային բետան հասանելի կլինի 2019-ի հուլիսին, վերջնական թողարկումը բոլոր օգտագործողների համար՝ 2019-ի աշնանը։

## Ներմուծություն (համակարգի գործառույթներ)
### Dark Mode (խավար ռեժիմ)
Ներկայացվել է «խավար ռեժիմ», որը թույլ է տալիս ներառել մութ գունային սխեման համակարգային հավելվածների, ինչպես նաև iOS և iPadOS ինտերֆեյսի համար։ Apple ընկերությունը հայտարարում է, որ երրորդ կողմի հավելվածների մշակողները App Store-ից կարող են նաև «խավար ռեժիմ» ավելացնել իրենց հավելվածներում։

### Ստեղնաշարի թարմացում
IOS 13-ի ներկառուցված ստեղնաշարը այժմ ունի QuickPath - առանձնահատկություն, որն օգտագործողին թույլ է տալիս սահեցնել ստեղնաշարը՝ նախադասություն կազմելու կամ որևէ բառ մուտքագրելու համար։ Ավելի վաղ այս հատկությունը հասանելի էր բացառապես App Store-ից մի քանի երրորդ կողմի ստեղնաշարի հավելվածների միջոցով։

## Սարքեր
Apple կորպորացիայի հետևյալ սարքերը աջակցում են iOS 13-ին՝
*iPhone 6S
* iPhone 6S Plus
* iPhone SE
* iPhone 7
* iPhone 7 Plus
* iPhone 8
* iPhone 8 Plus
* iPhone X
* iPhone XR
* iPhone XS
* iPhone XS Max
* iPhone 11
* iPhone 11 Pro
* iPhone 11 Pro Max
* iPod touch 7

## Ծանոթագրություններ

Կատեգորիա:2019 հայտնված արտադրանքներ
Կատեգորիա:Օպերացիոն համակարգեր բջջային հեռախոսների համար
P.Y.T. (Pretty Young Thing)

«**P.Y.T. (Pretty Young Thing)**» (), ամերիկացի երգիչ և երգերի հեղինակ Մայքլ Ջեքսոնի «Thriller» վեցերորդ ստուդիական ալբոմի վեցերորդ սինգլը։ Երգի հեղինակներն են Ջեյմս Ինգրեմը և Քուինսի Ջոնսը, վերջինս նաև զբաղվել է պրոդյուսերավորմամբ։ 1983 թվականի սեպտեմբերին Epic Records-ի միջոցով երգը թողարկվել է որպես սինգլ։

Երգը Billboard Hot 100 ամերիկյան չարթում հայտնվել է 10-րդ հորիզոնականում և դարձել «Thriller» ալբոմի 6-րդ սինգլը, որը կարողացել է ընդգրկվել լավագույն տասնյակում։

«P.Y.T.»-ը զբաղեցրել է բրիտանական UK Singles Chart-ի 11-րդ հորիզոնականը։ 1984 թվականին երգը առաջադրվել է Գրեմմի երաժշտական մրցանակին։

2008 թվականի Ջեքսոնի «Thriller 25» վերամշակված ալբոմում երգը թողարկվել է «P.Y.T. (Pretty Young Thing) անվանմամբ։ Ռեմիքսը ստեղծվել է will.i.am-ի մասնակցությամբ։

## Ստեղծման պատմություն և երգի առանձնահատկություններ
Երգի դեմոտարբերակը գրվել է Մայքլ Ջեքսոնի և Գրեգ Ֆիլինգեյնսի կողմից, այն ավելի դանդաղ և մեղեդային էր։ Պրոդյուսեր Քուինսի Ջոնսը որոշել է, որ «Thriller» ալբոմում չափազանց շատ բալլադներ կան և Ջեյմս Ինգրամ Ջոնսի հետ ամբողջությամբ վերամշակել է երգը։ Արդյունքում «P.Y.T.»-ը դարձել է Ջեքսոնի ամենաարագ երգերից մեկը, այն ձայնագրվել է սի մինոր տոնայնութամբ։

Բեք վոկալը երգել են Ջեքսոնի քույրերը՝ Ջանեթը և Լա Տոյան, երգչի հետ կրկնելով «na na na»: Երգը ստեղծվել է ֆանկ, ջազ և բլյուզ ժանրերում։ Տեքստում երաժիշտը սիրախաղում է երիտասարդ աղջկա հետ։ Հեղինակները երգում գործածել են անգլերենի հին բառապաշարը։

2004 թվականին երգի նախնական ցուցադրումը ներառված էր «Michael Jackson: The Ultimate Collection» բոքս-սեթում։

## Սինգլի թողարկում և քննադատների արձագանք
1983 թվականի սեպտեմբերի 19-ին «P.Y.T. (Pretty Young Thing) երգը թողարկվել է որպես Ջեքսոնի վեցերորդ՝ «Thriller» ստուդիական ալբոմի վեցերորդ սինգլ։ Երգը Billboard Hot 100 ամերիկյան չարթում զբաղեցրել է 10-րդ հորիզոնականը և դարձել «Thriller» ալբոմի 6-րդ սինգլը, որը հայտնվել է աղյուսակի առաջին տասնյակում։ P.Y.T.-ը զբաղեցրել է բրիտանական UK Singles Charts-ի 11-րդ հորիզոնականը։ Սինգլը Մեծ Բրիտանիայում ստացել է արծաթե հավաստագիր և երկու պլատինե՝ Միացյալ Նահանգներում։

Rolling Stone ամսագրի քննադատների կարծիքով երգը չի համապատասխանում ալբոմի այլ կոմպոզիցիաներին։ 2008 թվականին Los Angeles Times թերթի լրագրողը գրել է. «Երգի վերադաշնակումն ունի որոշակի հմայք, չնայած այն այնքան ուժեղ չէ, որքան «Beat It»-ը և ոչ այնքան սահուն, որքան «Human Nature»-ը։ Բայց սինթեզատորի ալիքաձև հնչյունները և բասի հնչերանգը կատարելապես կատարում են իրենց գործը»։

## Ձայնագրման մասնակիցներ
*Մայքլ Ջեքսոն՝ վոկալ, բեք վոկալ, ծափեր
* Քուինսի Ջոնս՝ խոսքեր, երաժշտություն, վերադաշնակում
* Ջեյմս Ինգրեմ՝ խոսքեր, երաժշտություն, վերադաշնակում, բեք վոկալ, ծափեր
* Հովարդ Հյուիթ՝ բեք վոկալ
* Ջանեթ Ջեքսոն, Լա Տոյա Ջեքսոն, Բեքի Լոպես, Բանի Հալ՝ բեք վոկալ
* Գրեգ Ֆիլինգեյնս՝ սինթեզատոր, ծափեր
* Մայքլ Բոդիքեր՝ Emulator
* Փոլ Ջեքսոն՝ կիթառ
* Լյուիս Ջոնսոն՝ բաս կիթառ, ծափեր
* Սթիվեն Ռոյ՝ ծափեր
* Նդուգու Չանքլեր՝ հարվածային գործիքներ

## Կոմպոզիցիաների ցանկ
 **7**

*  **12**

### Դիրք չարթերում

### Հավաստագրումներ

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Will.i.am երգեր
Կատեգորիա:Ամերիկյան երգեր
Կատեգորիա:Մայքլ Ջեքսոնի երգեր
Կատեգորիա:Սինգլներ այբբենական կարգով